Diari Oficial de la Generalitat Valenciana


Sumari del DOGV 7828, del 14-07-2016 (2016/5540)

DECRET 87/2016, de 8 de juliol, del Consell, pel qual es deixa sense efecte l'Ordre de 2 de juliol de 1991, del conseller d'Economia i Hisenda, per la qual s'acordava permutar uns terrenys en la forest Mas d'en Costa, de Cervera del Maestre.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7828

Data del DOGV
:   14-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5540


Data del document
:   08-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 87/2016, de 8 de juliol, del Consell, pel qual es deixa sense efecte l'Ordre de 2 de juliol de 1991, del conseller d'Economia i Hisenda, per la qual s'acordava permutar uns terrenys en la forest Mas d'en Costa, de Cervera del Maestre. [2016/5540]  
En data 30 de juliol de 1991 es va publicar en el Diari Oficial de la Generalitat Valenciana l'Ordre de 2 de juliol de 1991, del conseller d'Economia i Hisenda, per la qual s'acordà permutar uns terrenys de 75,37 ha situats en la forest CS-1049, denominada Mas d'en Costa, de Cervera del Maestre, propietat de la Generalitat, per uns altres situats en el mateix terme municipal de 76,71 ha de superfície, propietat de José Ortí Sales. L'article 3 de l'esmentada ordre exigia que la permuta s'elevara a escriptura pública.  
Determinades dificultats relatives a la titularitat d'algunes de les parcel·les cadastrals objecte de la permuta; desacords entre els hereus de José Ortí Sales que van impedir la perfecció de la permuta, al no elevar-se a escriptura pública, i una valoració que ha quedat invalidada a causa del temps transcorregut són raons que aconsellen deixar sense efecte la permuta acordada al seu dia, tal com recomana l'informe de l'Advocacia de la Generalitat de data 18 de maig de 2016, que hi ha en l'expedient.  
Per altra banda, l'article 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, requereix un decret del Consell per a l'aprovació i modificacions del Catàleg de Forests de Domini Públic i Utilitat Pública.  
Per tot això, d'acord amb allò previst a l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell, en la reunió del dia 8 de juliol de 2016,  
  
DECRETE  
  
Primer. Permuta acordada per l'Orde de 2 de juliol de 1991, del conseller d'Economia i Hisenda  
Deixar sense efecte l'Ordre de 2 de juliol de 1991, del conseller d'Economia i Hisenda (DOGV 1597, 30.07.1991), per la qual s'acordà permutar uns terrenys de 75,37 ha situats en la forest CS-1049, denominada Mas d'en Costa, de Cervera del Maestre, propietat de la Generalitat, per uns altres situats en el mateix terme municipal de 76,71 ha de superfície, propietat de José Ortí Sales, per no haver-se perfet el contracte de permuta, per incompliment de la condició imposada per a perfer-lo, com és la seua elevació a escriptura pública.  
  
Segon. Efectes  
Aquest decret produirà efectes des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades podran interposar recurs contenciós administratiu en el termini de dos mesos comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Torrevieja, 8 de juliol de 2016  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO